

**H O T Ă R Â R E**

**privind introducerea unor restricţii de circulație pe anumite**

**sectoare de drumuri judeţene**

Consiliul Judeţean Cluj întrunit în şedinţă ordinară;

Având în vedere Proiectul de hotărâre nr. 193 din 27.09.2024 privind introducerea unor restricţii de circulație pe anumite sectoare de drumuri judeţene, propus de domnul Alin Tișe-Președintele Consiliului Județean Cluj, însoţit de Referatul de aprobare cu nr. 36033 din 04.09.2024; Raportul compartimentului de resort din cadrul aparatului de specialitate al Consiliului Judeţean Cluj cu nr. 36035 din 04.09.2024 şi de Avizul cu nr. 36033 din 21.11.2024 adoptat de Comisia de specialitate nr. 1, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ţinând cont de:

* Avizele Inspectoratului Județean de Poliție Cluj cu nr. 460679 din 08.07.2024 şi 460.527 din 24.05.2024;
* Acordul Companiei Naționale de Administrare a Infrastructurii Rutiere S.A. nr. 86878/1.10.2024;
* Avizul Consiliului Judeţean Sălaj cu nr. 14650 din 02.08.2024;
* Procedură derulată în conformitate cu dispoziţiile Legii nr. 52/2003 privind transparenţa decizională în administraţia publică, republicată;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu prevederile:

* art. 173 alin (1) lit. c) și d) și alin. (5) lit. l) și ale art. 182 alin (2) din Ordonanța de urgenţă a Guvernului nr. 57/2019 privind Codul administrativ, cu modificările şi completările ulterioare;
* art. 44 alin. (2) din Ordonanţa Guvernului nr. 43/1997 privind regimul drumurilor, republicată, cu modificările şi completările ulterioare;
* art. 5 alin. (7) din Ordonanța de urgență a Guvernului nr. 195/2002 privind circulația pe drumurile publice, republicată, cu modificările și completările ulterioare;
* Ordinului comun al Ministrului de Interne și al Ministrului Transporturilor nr. 1112/411/2000 pentru aprobarea Normelor metodologice privind condiţiile de închidere a circulaţiei şi de instituire a restricțiilor de circulaţie în vederea executării de lucrări în zona drumului public şi/sau pentru protejarea drumului;

În temeiul competenţelor stabilite prin art. 182 alin. (1) şi art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare:

**hotărăşte:**

**Art. 1. (1)** Se aprobă introducerea restricţiei de tonaj pentru autovehiculele cu masa totală maxim autorizată mai mare de 20 tone pe drumul judeţean DJ 103G, intersecţia cu DN1 - Ceanu Mic – Aiton – Gheorghieni, km 42+230 - km 59+900, pe perioada cuprinsă între data aducerii la cunoștință publică a prezentei hotărâri și data de 31 decembrie 2025.

**(2)** Se exceptează de la prevederile alineatului (1) autovehiculele care asigură: transporturi de persoane; transporturi de animale vii și de produse perisabile de origine animală și vegetală; transporturi cu vehiculele care participă la intervenții în caz de forță majoră; transporturi funerare; transporturi poștale; transporturi de echipamente de prim ajutor; transporturi pentru distribuire de carburanți; transporturi de mărfuri sub temperatură controlată; transporturi pentru tractări vehicule avariate; transporturi pentru distribuirea de apă și hrană în zonele calamitate; transporturi cu vehicule specializate destinate prin construcție salubrizării, şi/sau activităţi de întreţinere drumuri judeţene; transporturi de apă îmbuteliată; transporturi de produse provenite din exploatări agricole; transporturi de marfă şi/sau produse efectuate de/pentru persoanele juridice care au sediul social şi/sau punct de lucru ȋn localitatea care se află pe sectorul de drum supus restricţiilor temporare de circulaţie; transporturi de materiale de construcții aferente construcțiilor unor obiective civile, industriale, de interes public sau privat destinate persoanelor fizice, juridice şi entităților publice de pe raza localităţilor Ceanu Mic, Aiton și Gheorghieni; transporturi militare implicate în exerciții multinaționale.

**(3)** Pe perioada de instituire a restricției instituite conform alineatului (1), autovehiculele cu masa maximă autorizată ce depăşeste 20 de tone pot folosi ruta ocolitoare: DN 1N (Varianta Cluj Est) porțiunea cuprinsă între km 7+600 până la intersecția DN 1N (Varinta Cluj Est) cu DN 1, și în continuare DN 1 porţiunea cuprinsă între intersecţia cu DN 1N (Varianta Cluj Est), până la intersecţia cu DJ 103G.

**Art. 2.** **(1)** Se aprobă introducerea restricţie de tonaj pentru autovehiculele cu masa totală maxim autorizată mai mare de 7,5 tone pe drumul judeţean DJ 109A, sectorul de drum cuprins între intersecţia cu DJ 108B – Jurca – Ciubăncuţa – Ciubanca – limita Judeţ Sălaj, km 48+500 - km 57+300, pe perioada cuprinsă între data aducerii la cunoștință publică a prezentei hotărâri și data de 31 decembrie 2025.

**(2)** Se exceptează de la prevederile alineatului (1) autovehiculele care asigură: transporturi de persoane; transporturi de animale vii și de produse perisabile de origine animală și vegetală; transporturi cu vehiculele care participă la intervenții în caz de forță majoră; transporturi funerare; transporturi poștale; transporturi de echipamente de prim ajutor; transporturi pentru distribuire de carburanți; transporturi de mărfuri sub temperatură controlată; transporturi pentru tractări vehicule avariate; transporturi pentru distribuirea de apă și hrană în zonele calamitate; transporturi cu vehicule specializate destinate prin construcție salubrizării, şi/sau activităţi de întreţinere drumuri judeţene; transporturi de apă îmbuteliată; transporturi de produse provenite din exploatări agricole; transporturi de marfă şi/sau produse efectuate de/pentru persoanele juridice care au sediul social şi/sau punct de lucru ȋn localitatea care se află pe sectorul de drum supus restricţiilor temporare de circulaţie; transporturi de materiale de construcții aferente construcțiilor unor obiective civile, industriale, de interes public sau privat destinate persoanelor fizice, juridice şi entităților publice de pe raza Comunei Recea-Cristur; transporturi militare implicate în exerciții multinaționale.

**(3)** Pe perioada de instituire a restricției instituite conform alineatului (1), autovehiculele cu masa maximă autorizată ce depăşeste 7,5 de tone pot folosi ruta ocolitoare: DJ 108B – DJ 109E (parţial pe teritoriul Judeţului Sălaj) – DJ 108S (pe teritoriul Judeţului Sălaj).

**Art. 3**. Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia de Administrare Drumuri Judeţene.

**Art. 4.** Prezenta hotărâre se comunică Direcţiei de Administrare Drumuri Judeţene, precum şi Prefectului Judeţului Cluj şi se aduce la cunoştinţă publică prin afişare la sediul Consiliului Judeţean Cluj şi pe pagina de internet „www.cjcluj.ro".

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 215 din 28 noiembrie 2024**

*Prezenta hotărâre a fost adoptată cu 34 de voturi “pentru”,* *iar 3 membri ai Consiliului județean nu au votat, fiind astfel respectate prevederile legale privind majoritatea de voturi necesară.*